મહિનાભરની તનતોડ મહેનત પછી મળતાં ટૂંકા-ટચ પગારની લંગોટમાં જીવતી જનતાને બેશરમ નગ્ન નેતાઓ કદાચ પોતાના સીનિઅર લાગતાં હશે અને તેથી જ ભ્રષ્ટાચારી અને ગુનાહિત ભૂતકાળ ધરાવનારા ઉમેદવારોને જનતા માત્ર જ્ઞાતિ-જાતિ અને ઠાલા વચનોના આધારે ચૂંટીને વિધાનસભા અને લોકસભામાં મોકલતી હશે. સત્તાના નશામાં ચૂર સત્તાધીશોને લંગોટભેર જનતાની તો શું પડી હોય? તેમનો નશો તો રાણીવાસની બૂમરાણથી જ ઊતરી શકે છે. યાદ છે ભગતસિંહે એકવાર રાણીવાસમાં બોમ્બ ફેંકીને સત્તાધીશોનો નશો ઊતાર્યો હતો? આપણો મત આપણો બોમ્બ બની શકે, જો તેનો સાચો ઉપયોગ થાય તો!